hvad betyder webserver?
en webserver er det program, som danner den tekniske ramme for publicering af et website. webserveren kan grundlæggende set svare på forespørgsler og returnere websider.
beskrivelse: der findes mange slags webservere. nogle af de mest kendte er microsoft information server (iis) og apache. der er stor sandsynlighed for, at dit website ligger på en af de to webservere.
alle webservere kan mere eller mindre det samme – sådan grundlæggende set. der er naturligvis stor forskel på hvordan de gør det, og hvilke detaljerede features de byder på. microsofts webservere er således, naturligt nok, særligt velegnede til eksekvering af microsoft teknologier som active server pages (asp), mens apache med sine rødder i unix miljøet har andre fordele her.